alibayram/wikipedia-40-langs huggingface dataset:
Småbladet syren

 
Småbladet Syren (Syringa pubescens subsp. microphylla) – eller som den også kaldes: Dværg-Syren – er en lille, løvfældende busk med en halvkugleformet, tæt grenet vækstform. Blomsterne dufter stærkt.

Beskrivelse 
Barken er først lysegrøn og glat, senere bliver den lyst gråbrun med korkporer, og til sidst er den lysegrå og glat. Knopperne har ca. skuddets tykkelse, og de er modsatte, runde, glatte og rødbrune. Bladene er ovale til runde, helrandede og bølgede. Oversiden er matgrøn, mens undersiden er blank og lysegrøn med netagtig aftegning. 

Blomsterne springer ud i maj-juni. De enkelte blomster er lyserøde med langt kronrør og små, firetallige kroner. De sidder samlet i endestillede, oprette toppe, som dufter stærkt. Modne frugter og frø ses meget sjældent i Danmark.

Rodnettet er kraftigt og vel forgrenet med mange finrødder. Ofte er planten dog podet på en grundstamme af Syren (Syringa vulgaris) og har dens rodnet.

Højde x bredde og årlig tilvækst: 1,5 x 1,5 m (5 x 5 cm/år).

Hjemsted 
Dværg-Syren hører hjemme på tør bund i lyse ege/fyrreskove i det nordlige Kina. Her danner den skovbryn og underskov sammen med andre løvfældende buske.

Kilde 
 Sten Porse: Plantebeskrivelser, DCJ 2003 (CD-Rom).

Haveplanter
Buske
Lyserøde blomster
Blomster i maj
Syren
Nordlige skove ved Muskwa-Slavesøen

De nordlige skove ved Muskwa-Slavesøen er en økoregion på området Det canadiske skjold, og de findes langs Muskwa-floden og rundt om Lille Slavesø i staten Alberta i det vestlige Canada. De er dermed afgrænset af den canadiske tundra mod nord og øst og af canadiske nåleskove mod syd og vest.

Biodiversitet 
Skovene står på et område med sletter og bjerge. Egnen har kølige somre og meget kolde vintre. Nedbøren er sparsom. Tilsammen fremmer det et plantesamfund med skove, som domineres af Ædelgran (Abies) og Gran (Picea), og det giver basis for et af Nordamerikas mest fuldkomne og varierede dyresamfund med store pattedyr.

Dominerende planter 
 Amerikansk Asp (Populus tremuloides)
 Balsam-Poppel (Populus balsamifera)
 Balsam-Ædelgran (Abies balsamea)
 Hvid-Gran (Picea glauca)
 Sort-Gran (Picea mariana)

Dominerende dyrearter 
 Elg (Alces alces)
 Grizzlybjørn (Ursus arctos)
 Moskusrotte (Ondatra zibethica)
 Ren (Rangifer tarandus)
 Sneugle (Nyctea scandiaca)
 Ulv (Canis lupus)

Skove i Canada
Økoregion
Canadisk nåleskov

De canadiske nåleskove er en af økoregionerne i i den nearktiske økozone. De tilhører bioregionen Det canadiske skjold, og de afgrænses mod nord af den canadiske tundra, mod øst af Atlanterhavet, mod syd af de tempererede løvskove og blandede skove og af prærien. Mod sydvest og vest grænser de canadiske skove op mod de tempererede nåleskove i det vestlige Canada.

Biodiversitet 
Nåleskovene i det nordvestlige Canada er præget af kølige, korte somre og meget kolde vintre. Det betyder, at der dannes skove med stedsegrønne nåletræer som de dominerende arter. Plantesamfundene er noget forskellige og spænder fra åbne nåleskove med mange lav-arter til tætte skove med Hvid-Gran (Picea glauca) i store dimensioner. Her findes dyresamfund med en stor variation inden for insekter, padder, fugle og pattedyr.

Dominerende planter

Træer 
 Østamerikansk Lærk (Larix laricana)
 Hvid-Gran (Picea glauca)
 Sort-Gran (Picea mariana)
 Banks Fyr (Pinus banksiana )
 Balsam-Poppel (Populus balsamifera)
 Amerikansk Asp (Populus tremuloides)

Buske 
 Grøn-El (Alnus viridis)
 Læderløv (Chamaedaphne calyculata)
 Grønlansk Post (Rhododendron groenlandicum)
 Alaska- Pil (Salix alaxensis)
 Blågrå Pil (Salix glauca)
 Almindelig Blåbær (Vaccinium myrtillus)
 Canadisk Blåbær (Vaccinium myrtilloides)

Urter 
 Canadisk Rørhvene (Calamagrostis canadensis)
 Dværg-Birk (Betula nana)
 Carex aquatilis (en art af Star)
 Carex atheroides (en art af Star)
 Næb-Star (Carex rostrata)
 Mose-Bunke (Deschampsia cespitosa)
 Poa arctica (en art af Rapgræs)
 Fladstrået Rapgræs (Poa compressa)
 Eng-rapgræs (Poa pratensis)
 Bredbladet Dunhammer (Typha latifolia)

Dominerende dyrearter 
 Arktisk jordegern (Spermophilus parryi)
 Brun lemming (Lemmus trimucronatus)
 Grizzlybjørn (Ursus arctos)
 Jærv (Gulo gulo)
 Los (Lynx lynx)
 Ren (Rangifer tarandus)
 Amerikansk sneskohare, Sneskohare (Lepus americanus)
 Amerikansk sortbjørn (Ursus americanus)
 Ulv (Canis lupis)

Nåleskov
Økoregion
Nåleskov på Uralbjergene

Økozonen nåleskov på Uralbjergene dækker bjergskråninger på den nord-sydgående bjergkæde, Ural-bjergene, der danner Europas østlige grænse mod Asien. Dermed er den en del af det palæarktiske biom nåleskov.

Biodiversitet 
Bjergkæden er så høj at der opstår nåleskov forneden og tundra foroven. Den nordlige del af kæden er levested for en stor variation af plante- og dyrearter. Her opstår nemlig randzoneeffekt mellem de europæiske arter og de asiatiske.

Dominerende plantearter

Træer 
 Larix sukaczewii
 Sibirisk Gran (Picea obovata)
 Sibirisk Ædelgran (Abies sibirica)
 Skovfyr (Pinus sylvestris)
 Vestsibirisk Lærk (Larix sibirica)

Buske 
 Dværg-Birk (Betula nana)
 Almindelig Hindbær (Rubus idaeus)
 Almindelig Blåbær (Vaccinium myrtillus)
 Tyttebær (Vaccinium vitis-idaeus)

Urter 
 Stakløs Hejre (Bromus inermis )
 Knoldet Mjødurt (Filipendula vulgaris)
 Eng-Rapgræs (Poa perennis)

Dominerende dyrearter 
 Hare (Lepus europaeus)
 Ilder (Mustela putorius)
 Mink (Mustela lutreola)
 Ren (Rangifer tarandus)
 Zobel (Martes zibellina)

Økoregion
Skove
Ruslands geografi
Uralbjergene
Skandinavisk og russisk nåleskov

De skandinaviske og russiske nåleskove en sammenhængende økoregion, som dækker Skandinavien, Finland og de nordlige dele af det europæiske Rusland. På dette område er skovene den potentielle vegetation, og de beskrives ofte som skovtundra. Skovene udgør en del af det palæarktiske biom boreal nåleskov.

Biodiversitet
De fennoskandiske og nordrussiske landskaber er formet af de mange istider. Bjergene er afrundede, og dalene er brede med talrige søer og vandløb. Nedbøren er rigelig, og klimaet er forholdsvis mildt på grund af Golfstrømmen. Det skaber tilsammen en mosaik af plantesamfund med både nåleskove og åbne skovtundraer. Områderne er opholdssted for store skarer af trækfugle, som benytter sig af det rige insektliv og de lange dage.

Dominerende plantearter

Træer 
 Grå-El (Alnus incana)
 Dun-Birk (Betula pubescens)
 Rødgran (Picea abies)
 Skov-Fyr (Pinus sylvestris)
 Bævre-Asp (Populus tremula)
 Almindelig Hæg (Prunus padus)
 Almindelig Røn (Sorbus aucuparia)

Buske 
 Dværg-Birk (Betula nana)
 Arktisk Alperose (Rhododendron lapponicum)
 Laplands-Pil (Salix lapponum)
 Almindelig Blåbær (Vaccinium myrtillus)
 Tyttebær (Vaccinium vitis-idaea)

Urter 
 Dovre-Bynke (Artemisia norvegica)
 Almindelig Rypelyng (Dryas octopetala)
 Plettet Gøgeurt (Dactylorhiza maculata)
 Purpur-Ensian (Gentiana purpurea)
 Almindelig Kællingetand (Lotus corniculatus)
 Alpe-Tjærenellike (Lychnis alpina)
 Sibirisk Valmue (Papaver nudicaule)
 Fjeld-Valmue (Papaver radicatum)
 Rosenrod (Rhodiola rosea)
 Purpur-Stenbræk (Saxifraga oppositifolia)
 Bredbladet Timian (Thymus pulegioides)

Dominerende dyrearter 
 Los (Lynx lynx)
 Ren (Rangifer tarandus)
 Brun Bjørn (Ursus arctos)
 Ræv (Vulpes vulpes)
 Elg (Alces alces)

Økoregion
Skove
Organel

Et organel (betyder lille organ) er en struktur, som ligger indlejret i cytoplasmaet i cellens indre. Et organel er en struktur i cellen, der er omgivet af membran. Ribosomer er dermed ikke organeller. Det har præcise funktioner i cellens stofskifte. Betegnelsen bruges om eukaryote celler.

Nogle af de større organeller har formentlig først været parasitiske eller endosymbionte bakterier. De har deres eget DNA:
 grønkorn (kloroplast)
 mitokondrie (en opr. glycobacteria, cellens batterier)
 flageller (nogle forskere mener at de kom fra Spirochaete) 
 peroxisomer (en opr. posibacteria (mangler ydre membran), oxiderer diverse stoffer) 

Andre organeller:
 cilium (fimrehår)
 cellekerne
 centriole
 endoplasmatisk reticulum
 flagel (fimrehår)
 Golgiapparat
 lysosom (knopskyder fra Golgiapparatet)
 myofibril
 plastid
 peroxisom
 vakuole
 vesikel

Kilder/referencer

Cellebiologi
Svensknøgle

En svensknøgle, skruenøgle eller skiftenøgle. Det er et stykke spændeværktøj til firkantede og sekskantede bolthoveder og møtrikker. Fordelen ved en skiftenøgle frem for en fastnøgle er, at dens to parallelle kæber kan stilles til den rigtige indbyrdes afstand ved hjælp af en stilleskrue. Til gengæld griber den 'kun' fast i to parallelle flader / hjørner, hvorimod en fastnøgle / topnøgle (sekskantet eller tolvkantet) griber fast i seks hjørner, og giver dermed et mere sikkert greb, og er derved ikke så tilbøjelig til at ødelægge en fastsiddende møtrik. Da nøglen blev opfundet, var størrelsen af bolthoveder og møtrikker endnu ikke standardiseret, hvorfor man kun vanskeligt kunne anvende faste nøgler.

Nøglen er udviklet i Sverige, og patenteret af landsbysmeden J. P. Johansson i 1892. Den er ofte blevet benævnt bahconøgle, der egentlig er et handelsnavn, fordi det svenske værktøjsfirma Bahco har produceret den i mange år i en god kvalitet. Ifølge Bahcos egne oplysninger er nøglen produceret i mere end 100.000.000 eksemplarer.
Visse fabrikater har et "krokodillegab", en trekantet åbning med en glat og en tandet side i enden af håndtaget. I Bahcos katalog over skiftenøgler er begge sider af gabet tandet (type 31), og nøglen kan derfor også anvendes som rørtang. På en anden af Bahcos varianter (type 10) er skiftenøglens håndtag udformet som et dækjern. 
Moderne skiftenøgler er ofte udstyret med måleskala på den bevægelige kæbe.
 
Svensknøglen er langt den mest populære skiftenøgle i Danmark, hvor den fuldstændigt har fortrængt den engelske type, den såkaldte engelsknøgle, udviklet af E. B. Budding. 

På spansk og fransk kender man kun udtrykket engelsk nøgle, også kaldt engelsknøgle. Ligeledes i Tyskland, hvor den benævnes Engländer. I Tyskland hentyder navnet Engländer nu både til svensknøgle og engelsknøgle.

Håndtering 
En skiftenøgle kan godt vendes forkert. Skal man lægge kræfter i, skal den 'løse' kæbe vende fremad, så den bliver presset ind mod sit anlæg. Vendes nøglen omvendt, vil den løse kæbe efterhånden blive løsere og løsere. Således skal den illustrerede svensknøgle altså drejes med uret som den vises til højre. 

Mange billige udgaver af svensknøglen (kopier af Bahco?) har stilleskruen gående den 'forkerte' vej, hvorved man løsner grebet om møtrikken, når man vil spænde den sammen.

Se også 
 Rørtang
 Papegøjenæb

Eksterne henvisninger 
 More information on adjustable spanners 
 http://www.baskholm.dk/haandbog/haandbog.html 
 Bahcos katalog over skiftenøgler

Skruenøgler
Salvie

Slægten Salvie (Salvia) består af buske, stauder eller énårige planter, der når en højde af lidt over en halv meter. Planten har firkantede stængler og modsat stillede blade. Dens blomster er uregelmæssige og kun symmetriske langs én akse. Blomsterfarven er hvid, blå, violet, lyserød eller klart rød. De rødblomstrede arter er sædvanligvis fuglebestøvede (af kolibrier), mens de blå-violette bestøves af bier eller humlebier. Frugterne er kapsler med nogle få, ret store frø.

Salvie vokser i det meste af verden, i Afrika-Eurasien og Amerika, med omkring 600 arter i Mellem- og Sydamerika, cirka 250 arter i Centralasien og Middelhavslandene og omkring 90 arter i Østasien.

 Sølvsalvie (Salvia argentea)
 Skarlagensalvie (Salvia coccinea)
 Salvia divinorum (Shamansalvie)
 Ananassalvie (Salvia elegans)
 Texassalvie (Salvia farinacea)
 Trelappet salvie (Salvia fruticosa)
 Klæbrig salvie (Salvia glutinosa)
 Salvia hispanica (Chiaplanten)
 Småblomstret salvie (Salvia nemorosa) eller Steppe-Salvie
 Lægesalvie (Salvia officinalis)
 Blå salvie (Salvia patens)
 Engsalvie (Salvia pratensis)
 Broget salvie (Salvia sclarea) eller Muskatel-Salvie og Skarleje
 Pragtsalvie (Salvia splendens)
 Staudesalvie (Salvia x superba)
 Jernurtsalvie (Salvia verbenaca)
 Kranssalvie (Salvia verticillata)
 Dusksalvie (Salvia viridis)

Kilder

Litteratur 

 Betsy Clebsch: The New Book of Salvias, 2003,
Femte kolonne

Femte el. 5. kolonne er en enhed der har til formål at undergrave et lands lovlige styre til fordel for en fremmed magt.
Udtrykket stammer fra Den Spanske Borgerkrig 1936-39, hvor Francos general Emilio Mola erklærede, at han havde 4 kolonner uden for Madrid, og en indenfor, nemlig de tilhængere, der politisk samarbejdede med Franco for at underminere den lovlige regering.

At udføre femte kolonne-virksomhed kan således sammenlignes med landsforræderi.

Som et paradoks i den forbindelse kan nævnes, at der i Århus under Besættelsen fra foråret 1944 var en modstandsgruppe med betegnelsen "5. kolonne". Gruppens aktiviteter blev kort efter Befrielsen beskrevet i Sven Hauerbach: 5. Kolonne. Aarhus-sabotørernes modige indsats, Århus 1945.

Referencer 

Militær
Småblomstret salvie

 
Småblomstret salvie (Salvia nemorosa) eller steppesalvie er en 30-70 cm høj urt, der i Danmark vokser vildt på strandoverdrev, skrænter og ved bebyggelse. Den ligner engsalvie og er lige så sjælden som den, men bladrosetten er normalt nået at visne, når den blomstrer og bladene er fint rundtakkede. Planten er desuden anvendt i haver i flere forskellige sorter. Planten dufter ikke – i modsætning til de fleste andre arter af Salvie.

Beskrivelse 
Småblomstret salvie er en tuedannende flerårig urt med en opret, tæt vækstform. Skuddene er stive og firkantede med korte, stive hår. De bærer modsatte, ægformede, siddende blade med fint rundtakket rand. Oversiden er rynket og mørkt grågrøn, mens undersiden er lyst grågrøn.

Fra bladhjørnerne og fra skudspidsen dannes der oprette, stive skud, som bærer tætte aks af blåviolette blomster. Efter afblomstringen sidder de violette bægerblade tilbage og pynter planten. Frugterne modner godt og spirer villigt, dog ikke hos de nærmest sterile sorter!

Rodnettet består af en træagtig, lodret jordstængel med dybtgående trævlerødder.

Højde x bredde og årlig tilvækst: 0,40 x 0,40 m (40 x 5 cm/år), men blomsterstænglerne når op i 0,70 meters højde.

Voksested 

Småblomstret salvie hører hjemme på græssteppen i Østeuropa, på Balkan og i Lilleasien, hvor den danner bevoksninger på tørre græsstepper sammen med f.eks. flere arter af røllike, Malurt og astragel og desuden knoldet mjødurt, flerårig hør, alm. kællingetand, fjergræs og smalbladet timian.

I Danmark findes den meget sjældent vildtvoksende i hele landet på strandoverdrev, skrænter og ved bebyggelse. Arten er desuden naturaliseret på Öland, hvor den finder gode betingelser på Alvaret.

På Proszowice-højsletten i det sydlige Polen vokser arten på tørre græsområder, der er tilbage mellem den dyrkede jord, sammen med bl.a. alm. seglblad, bakkejordbær, festuca valesiaca, fransk rose, grenet edderkopurt, gul hør, gul rundbælg, hårtotfjergræs, jordstar, skærmokseøje, sommeranemone, storblomstret brunelle, sværdalant, virgilasters, våradonis og østrigsk ærenpris

Sorter 
Der findes talrige velkendte sorter med blomsterfarver fra dybviolet over blåviolet og rosa til hvid. De er alle stauder med bladrige, firkantede stængler, som vokser frem fra en mere eller mindre vintergrøn bladroset. De fleste er hårdføre ned til -19 °C., og de foretrækker fuld sol, veldrænet, kalkrig jord og behersket vanding og gødskning. Eng-Salvie er en hårdfør og nøjsom staude.

Note

Kilde 
 Signe Frederiksen et al., Dansk flora, 2. udgave, Gyldendal 2012. .
 Sten Porse: Plantebeskrivelser, DCJ 2003 (CD-Rom).

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Haveplanter
Flerårige urter
Blå blomster
Salvie-slægten
Fastnøgle

En fastnøgle er et stykke værktøj til at spænde bolte og møtrikker med. Begrebet fastnøgle dækker over flere typer nøgler, der alle har en fast størrelse og derfor kun passer til én størrelse møtrik eller bolthovede. Modstykket til en fastnøgle er en skiftenøgle, også kaldet svensknøgle.

Af fastnøgler kan nævnes:
 Gaffelnøglen, der som skiftenøglen har 2 parallelle flader. Fordelen er, at den kan komme til fra siden på et længere gevindstykke. Ulempen er, at den kun træder på 2 af sekskantens hjørner.
 Ringnøglen, der består af en ring med en indvendigt udfræset 12-kantet stjerne, der kan gribe om en sekskant på 2 måder. Det giver en fordel på trang plads, men gør også at den træder på alle 6 hjørner af sekskanten, og derfor er mere skånsom. Ulempen er at den skal bruge en fri ende af gevindstykket at komme ind over.
 En kombination af disse, ofte kaldet en flare key. Her er ringnøglen åben så den kan gå ind over gevindet.
 En akselnøgle er en tidligere almindeligt anvendt fastnøgle til fastspænding af vognhjul
Gaffelnøgler og ringnøgler fås oftest i sæt, der indeholder mange størrelser. Oftest har en nøgle 2 størrelser ad gangen – en i hver ende. Der laves også såkaldte ringgaffelnøgler, hvor der er en ringnøgle og en gaffelnøgle i hver sin ende.

Andre typer fastnøgler betegnes sjældent sådan. Det er rørnøglen og topnøglen.
Rørnøgle

En rørnøgle er et stykke værktøj til at spænde møtrikker med. Den består af et rundt jernrør, der i den ene ende er presset sekskantet, så den passer ned over en møtrik. Længere oppe på røret er der boret huller på tværs til en pind, så man kan spænde hårdere.

Rørnøglen anvendes hvor man har en møtrik siddende i en fordybning, så man ikke kan nå den med en almindelig fastnøgle eller skiftenøgle, og hvor gevindstykket er for langt til en topnøgle.

Skruenøgler
Nøgle (flertydig)

Begrebet nøgle dækker over mange ting:

 En nøgle der kan åbne den tilhørende lås.
 En krypteringsnøgle – den information, der skal til for at løse en kode.
 En nøgle (musik) til at bestemme udgangspunktet for musikkens noder. Se G-nøgle, F-nøgle og C-nøgle.
 En morsenøgle.
 Noget som kan anvendes til at åbne, tyde eller fortolke noget andet. F.eks. Franz Kafkas barndom som nøglen til hans forfatterskab.
 Et stykke værktøj til at spænde møtrikker med. Se skifte-, fast-, rør- og topnøgle
Møtrik

En møtrik er en mekanisk del, der kendetegnes ved at have et indvendigt gevind. Derfor vil en møtrik ofte bruges i forbindelse med en bolt eller gevindstang, der kendetegnes ved at have et udvendigt gevind.

Alt efter formål, kan anvendes forskellige udformninger, materialer og gevind. Eksempler på forskellige møtrikker er: Topmøtrik, kronemøtrik, fløjmøtrik og låsemøtrik.

Størrelserne på møtrikkens udvendige mål og gevindets tykkelse hænger ofte sammen, idet det er standardiseret. I det metriske gevind passer det med, at en 10 mm møtrik (til 10 mm gevind) måler 17 mm over de 2 parallelle flader. En 8 mm møtrik er 13 mm, en 6 mm er 10 mm.

En møtrik, kan defineres med en ISO- eller DINnorm f.eks. ISO 4032, eller DIN 934 som beskriver hvordan en møtrik skal se ud i dimensionering og form; Der findes også andre normbeskrivelser.

Kilder og henvisninger

Møtrikker på pretec.dk
Møtrikker på bolte.dk

Fastgøringsemner
Værktøj og genstande med og til nøglefunktioner
Kvartet

En kvartet er et stykke musik for fire musikinstrumenter eller sangere. Ordet kvartet henviser som regel til en strygekvartet, som består af 2 violiner, en bratsch og en cello, men benyttes også i operaer om "numre" for fire sangere. Ved klaverkvartet forstås et (kammermusikalsk) værk for klaver og tre strygeinstrumenter.
 En kvartet er også en musikgruppe med fire musikere som spiller kvartetter, eller mere generelt en hvilken som helst gruppe på fire personer.

Eksterne henvisninger 

Kompositionsformer
Kvintet

En kvintet er et stykke musik for fem forskellige musikinstrumenter eller en gruppe på fem musikere. Se f.eks.:

 klaverkvintet
 blæserkvintet
 strygekvintet

Eksterne henvisninger 

Kompositionsformer
Lauren Bacall

Lauren Bacall (født Betty Joan Perske den 16. september 1924, død 12. august 2014) var en amerikansk skuespiller.

Hun filmdebuterede i 1944 i At have og ikke have. Det var under optagelse til denne film, hun mødte Humphrey Bogart, som hun var gift med fra 1945 til hans død i 1957.

Lauren Bacall har siden medvirket i mange film, bl.a. Sidney Lumets Mordet i Orient-ekspressen fra 1974 og Lars von Triers Dogville i 2003.

Udvalgt filmografi 
 At have og ikke have (1944)
 Sternwood mysteriet (1946)
 Tre piger søger en millionær (1953)
 Mordet i Orient-ekspressen (1974)
 Dogville (2003)

Referencer

Eksterne henvisninger 

 

Skuespillere fra New York
Hollywood Walk of Fame
Jøder fra USA
Pseudonymer
Amerikanere i 1900-tallet
Amerikanere i 2000-tallet
Personer fra New York City
Ærescesar
Oscar-nominerede skuespillere
Bajkonur-kosmodromen

Bajkonur kosmodromen (, ; , ) er verdens største og ældste fungerende opsendelsesbase for rumraketter. Den blev oprindelig bygget som et sovjetisk rumcenter og benyttes i dag af den Føderale russiske rumfartsorganisation, selvom den ligger i Kasakhstan. Centeret ligger omkring 200 km øst for Aralsøen i den sydlig-centrale del af Kasakhstan.

Navnet Bajkonur var med vilje valgt for at forvirre Vesten. I virkeligheden ligger rumcentret tættere på jernbaneknudepunktet Tjuratam og Tyuratam blev tidligere ofte brugt i engelsksproget litteratur.

Rumcentret blev bygget i midten af 1950'erne til langtrækkende missiler og blev senere udvidet til håndteringen af rumraketter. I nærheden skød en by op med lejligheder, skoler, forretninger m.m. for dem, der arbejder på rumcentret. I 1966 blev den døbt Leninsk men i 1995 blev den omdøbt til Bajkonur.

Mange historiske flyvninger er startet fra Bajkonur: den første kunstige satellit, Sputnik 1, blev sendt op den 4. oktober 1957, den første bemandede rumflyvning med Jurij Gagarin den 12. april 1961, og den første kvinde i rummet, Valentina Teresjkova, i 1963.

Kosmodrom Øst 
I 2011 påbegyndte Rusland byggeriet af en ny rumhavn Kosmodrom Øst ca. 1000 km nnv for Vladivostok, der på sigt skal gøre landet uafhængigt af Kasakhstan.

Eksterne henvisninger 

 RussianSpaceWeb.com om Bajkonur (på engelsk)

Rumfart
Bajkonur

Bajkonur (, ; , بايقوڭىر, ; tidligere kendt som Leninsk og Tjuratam) er en by i Kasakhstan på den nordlige bred af floden Syr-Darja. Byen er lejet og administreret af Den Russiske Føderation frem til 2050. Byen blev grundlagt som Leninsk i 1955 for at servicere Bajkonur-kosmodromen og blev officielt omdøbt til "Байконур" af den russiske præsident Boris Jeltsin den 20. december 1995. Under Sovjetperioden blev byen sommetider omtalt Zvezdograd (Stejnebyen).

Bajkonur har  indbyggere.

Det lejede område er en ellipse, der måler 90 kilometer øst-vest og 85 km nord-syd, med cosmodrom beliggende i områdets centrum.

Referencer

Eksterne henvisninger 

Byer i Kasakhstan
Lukkede byer
Tjuratam

Tjuratam ('Тюратам') er en stationsby i Kasakhstan på hovedjernbanen fra Moskva til Tasjkent. Den er nær ved Bajkonur-kosmodromen og nær ved Bajkonur, tidligere Leninsk, som er opstået i forbindelse med kosmodromen.

Gary Powers forsøgte i sit U-2 spionfly at finde dette rumcenter, men han blev herunder skudt ned i 1960. Indtil da havde CIA systematisk overfløjet hovedjernbanerne i Sovjetunionen for at finde de sovjetiske missilbaser.

Referencer 

Byer i Kasakhstan
Thomas Lovejoy

Thomas Eugene Lovejoy III (født den 22. august 1941, død den 25. december 2021) var chefrådgiver vedrørende biodiversitet for Verdensbankens præsident, seniorrådgiver for FN's Fond og præsident for "Heinz Center for Science, Economics, and the Environment". Han skabte begrebet biologisk diversitet i 1980.

Lovejoy var uddannet biolog fra Yale University med troperne og naturbevaring som specialer. Han arbejdede i regnskoven ved Amazonfloden i 1965 og i nogle år herefter.

Fra 1973 til 1987 var han direktør for USA-afdelingen af WWF, og fra 1987 til 1998 arbejdede han som vicesekretær for miljøsager og eksterne forhold hos Smithsonian Institution i Washington, D.C. I 1994 blev han rådgiver for USA's minister for biodiversitet og miljøspørgsmål. 

Han var formand for "Yale Instituttet for Biosfærestudier", og var præsident for det amerikanske "Institut for biologiske videnskaber", for USA's "Menneske og biosfære program" og for "Selskabet for bevaringsbiologi". Lovejoy var medlem af mange bestyrelser og rådgivende grupper med tilknytning til naturvidenskab og naturbeskyttelse og skrev talrige artikler og bøger, ligesom han var rådgiver på tv-serien "Nature".

Thomas Lovejoy udviklede forretningsgangen "statsgældsbeviser for natur", hvor miljøgrupper opkøber udenlandske statsgældsbeviser til markedsprisen, som er bestemt af en meget lav diskontorate, for så at konvertere gældsbeviset til landets valuta, sådan at man kan opkøbe følsomme landområder, der kan underlægges miljøbeskyttelse. Dette svarer i grundtanken til den danske organisation Nepenthes’ opkøb af urskovsområder i Costa Rica, hvor der dog ikke er valutaspekulation inde i billedet.

Lovejoy forudsagde i 1980 (se citatet neden for), at 10-20% af alle arter på Jorden ville være uddøde i 2020. Det er én af de påstande, som Bjørn Lomborg har angrebet ud fra statistiske beregninger.

Citater

Kilder og eksterne henvisninger 
 Kort biografi
 Thomas Lovejoys Reith Lecture om biodiversitet i BBC
 Amazon: Biography – Lovejoy, Thomas E. (1941-)

Biologer fra USA
Økologi
Relativitetsteori

Relativitetsteorien er et sæt af to teorier i fysik: den specielle relativitetsteori og den generelle relativitetsteori udviklet af Albert Einstein.

Den specielle relativitetsteori 
Den specielle relativitetsteori blev publiceret i 1905 og handler om sammenhængen mellem observationer i inertialsystemer der er i jævn bevægelse i forhold til hinanden. Teorien bygger på nogle få forudsætninger:
 lysets hastighed i vakuum er uafhængig af inertialsystemernes bevægelse
 fysikkens love er ens i alle inertialsystemer (Det specielle relativitetsprincip)
 årsagssammenhængen er bevaret: virkningen følger altid en årsag

Før den specielle relativitetsteori var Galilei-transformationen den grundlæggelse transformation mellem inertialsystemer. Den stemte dog ikke overens med Einsteins postulat om lysets invariants og måtte derfor revideres. Det blev den med Lorentz-transformationen.
Postulaterne medførte, at samtidighed, tid og længde blev relativt. Tid og længde kan beskrives ud fra tidsforlængelse og længdeforkortelse. 
Tidsforlængelse og længde forkortelse har størst betydning ved store hastigheder nær lysets. Ved små hastigheder vil Lorentz-transformationen altså ligne Galilei-transformationen. 
  
Kort efter at have publiceret en artikel, der beskrev dette, udledte Einstein i en artikel den berømte formel E=mc²

Den generelle relativitetsteori 

Den generelle relativitetsteori blev publiceret i 1915 og er en teori om gravitation og bevægelser under indflydelse af acceleration.

Teorien erstattede Newtons klassiske beskrivelse og er central for kosmologien. Teorien postulerer at tilstedeværelsen af masse og energi krummer rumtiden, og at denne krumning påvirker alle elementarpartikler, herunder fotoner (f.eks. lys).

Se også 
 Tvillingeparadokset

Eksterne henvisninger 

 CERN Courier: Lasers test Einstein's theory one century on
German Titov

German Stepanovitj Titov (Герман Степанович Титов) (født 11. september 1935, død 20. september 2000) var en sovjetisk kosmonaut og den anden person i kredsløb om Jorden.

Efter uddannelse som jagerpilot blev han uddannet til kosmonaut i 1960 og blev udvalgt til at være pilot på Vostok 2 i august 1961. Det var en måned før hans 26 års fødselsdag, og dermed er han den yngste person, der har været på rumflyvning.

Efter sin rumfærd fortsatte han med forskellige ledelsesopgaver i det sovjetiske rumprogram, indtil han blev pensioneret i 1992. I 1995 blev han valgt til Statsdumaen som medlem af det russiske kommunistiske parti.

Referencer 

Kosmonauter fra Sovjetunionen
Sting

Gordon Matthew Thomas Sumner (født 2. oktober 1951), er engelsk sanger, musiker, sangskriver og skuespiller fra Newcastle upon Tyne og kendt under kunstnernavnet Sting. Han blev kendt som medlem af gruppen The Police men er i dag lige så kendt som solist. Han er uddannet lærer.

Sting skriver i sin bog: ”Broken Music”, at han fik sit kælenavn, da han spillede med The Phoenix Jazzmen. Han var iført en sort og gul sweater, som iflg. bandlederen, Gordon Solomon, fik ham til at ligne en humlebi.

Han var med til at danne bandet The Police i 1977. Han var forsanger og bassist. I 1985 gik han solo med cd'en The Dream of the Blue Turtles og singlehittet If You Love Somebody Set Them Free.

Kendte sange af The Police er Roxanne, Every Breath You Take og Message in a Bottle.

Sting har arbejdet med Craig David, og de har skrevet sangen: Rise & Fall.

Personligt liv 

Sting giftede sig med skuespilleren Frances Tomelty fra Nordirland den 1. maj 1976. Før de blev skilt i 1984 fik parret to børn: Joseph (født 23. november 1976) og Fuchsia Catherine (kaldet "Kate", født 17. april 1982). Joe Sumner er medlem af bandet Fiction Plane. I 1980 blev Sting en skatteflygtning og flyttede til Galway i Irland. I 1982, kort efter hans andet barns fødsel, blev Sting separeret fra Tomelty og flyttede sammen med skuespiller (og senere filmproducer) Trudie Styler. Parret blev gift den 20. august 1992. Sting og Styler har fire børn: Bridget Michael (kaldet "Mickey", født 19. januar 1984), Jake (født 24. maj 1985), Eliot Pauline (med kælenavnet "Coco", født 30. juli 1990) og Giacomo Luke (født 17. december 1995). Coco er den nuværende sanger og grundlægger af den London-baserede gruppe I Blame Coco. Begge Stings forældre døde af kræft i 1987. Han kom dog ikke til nogen af begravelserne, idet han mente, at det postyr, medierne ville skabe, ville være respektløst over for hans forældre.

Diskografi 

 The Dream of the Blue Turtles (1985)
 ...Nothing Like the Sun (1987)
 The Soul Cages (1991)
 Ten Summoner's Tales (1993)
 Mercury Falling (1996)
 Brand New Day (1999)
 Sacred Love (2003)
 Songs from the Labyrinth (2006)
 If on a Winter's Night... (2009)
 Symphonicities (2010)
 The Last Ship (2013)
 57th & 9th (2016)
 44/876 (2018) (with Shaggy)
 My Songs (2019)
 The Bridge (2021)

Referencer

Eksterne henvisninger 

 
 Uofficielle nyhedsside om Sting: http://www.stingus.net
 Største diskografi over samtlige Sting numre og fra Last Exit og The Police: http://www.stingme.dk
 Hjemmeside tilhørende den officielle fanklub: http://www.thepolice.com
 

Musikere fra England
Sangere fra England
Rockmusikere fra Storbritannien
Har spillet på Roskilde Festival
Hollywood Walk of Fame
Vegetarer
Bassister fra Storbritannien
Vostok 2

Vostok 2 var den anden sovjetiske bemandede rumflyvning. German Titov blev det første menneske der tilbragte et helt døgn i rummet.

Højdepunkter 
I modsætning til Gagarin på Vostok 1 overtog Titov kortvarigt kontrollen med rumskibet.

Rumrejsen var stort set en succes. Dog viste Titov de første tegn på rumsyge, et varmeelement svigtede, så der blev koldt i kapslen, og landingssekvensen blev generet af en fejlagtig frakobling af servicemodulet.

Besætning 
 German Titov

Reservepilot

 Andrian Nikolajev

Kaldenavn 
Орёл (Orjol – Ørn)

Tid og sted 
 Affyring: 6. august 1961 kl.05:00 UTC, Bajkonur-kosmodromen LC1, 45° 55' 00" N – 63° 20' 00" Ø
 Landing: 7. august 1961 kl.07:18 UTC, 51° N, 46° Ø
 Varighed: 1 dag, 1 time, 18 minutter
 Antal kredsløb: 17,5

Nøgletal 
 Masse: 4.730 kg
 Perigeum: 172 km
 Apogeum: 221 km
 Banehældning: 64,8°
 Omløbstid 88,3 minutter

Efterskrift 
Kapslen blev desværre ødelagt under udviklingen af Voskhod kapslen.
Titov er fortsat (2004) den hidtil yngste person, der har været på rumrejse.

Vostok-programmet
Østsibirisk tajga

Økozonen østsibirisk taiga dækker det meste af det nordøstlige Asien, hvor den er den potentielle vegetation. Zonen er en del af det palæarktiske biom nåleskov.

Biodiversitet 
Store dele af taigaen dækker to floders, Jenisejs og Lenas, afvandingsområder. Den østsibiriske taiga er en åben skov, som ganske vist er domineret af stedsegrønne nåletræer, men hvor også Sibirisk Lærk (Larix sibirica) og forskellige løvtræarter har en betydelig rolle i plantesamfundene. Taigaen er det største område i verden, hvor man finder uforstyrret natur. Den dækker mere end 25 % af Ruslands areal.

Naturen er meget righoldig midt i området nær Bajkalsøen. Den lysegrønne farve fra Lærk, Birk, Poppel og El dækker de laveste områder. Højere oppe finder man områder med mørk nåleskov, som rummer Ædelgran og Gran.

I modsætning til de menneskepåvirkede, europæiske skove har taigaen træer i alle aldersgrupper. Man finder dem lige fra helt nyspirede til ældgamle giganter på 500-600 år, ja helt op til 800 år gamle. "Angara Fyr", som er en lokal frøkilde af Skovfyr (Pinus sylvestris), har et uovertruffet ved og vokser vildt her som det eneste sted i verden.

De mange Birke–fyrreskove og Birke–aspeskove er nødvendige successionstrin i udviklingen tilbage mod fyrreskoven, som er klimaks i disse egne.

Dominerende planter 
 Almindelig Blåbær (Vaccinium myrtillus)
 Almindelig Tranebær (Vaccinium oxycoccus)
 Dahurisk Lærk (Larix dahurica)
 Dværg-Birk (Betula nana)
 Sibirisk Fyr (Pinus sibirica) – kaldes "Ceder" i amerikanske tekster!
 Sibirisk Gran (Picea ovovata)
 Sibirisk Ædelgran (Abies sibirica)

Dominerende dyr 
 Brun Bjørn (Ursus arctos) 
 Elg (Alces alces) 
 Jærv (Gulo gulo) 
 Ren (Rangifer tarandus) 
 Ræv (Vulpes vulpes)
 Ulv (Canis lupis) 
 Zobel (Martes zibellina)

Økoregion
Skove
Sibirien
Vostok 3

Vostok 3 og Vostok 4 blev sendt op med en dags mellemrum og tilsammen gennemførte de den første parflyvning.

Højdepunkter 
Kosmonauten Andrian Nikolajev meldte at han kunne se Vostok 4 kort efter opsendelsen. De to kosmonauter talte også sammen over radio. Nikolajev optog den første farvefilm i rummet.

Besætning 
 Andrian Nikolajev

Reservepilot

 Valery Bykovskij

Kaldenavn 
Сокол (Sokol – Falk)

Tid og sted 
 Affyring: 11. august 1962 kl.08:30 UTC, Bajkonur-kosmodromen LC1, 45° 55' 00" N – 63° 20' 00" Ø
 Landing: 15. august 1962 kl.06:85 UTC, 48° 2' N, 75° 45' Ø
 Varighed: 3 dage 22 timer 22 minutter
 Antal kredsløb: 65

Nøgletal 
 Masse: 4.722 kg
 Perigæum: 166 km
 Apogæum: 218 km
 Banehældning: 65,0°
 Omløbstid 88,3 minutter

Vostok-programmet
Tajga og græsområder på Kamtjatka

Økozonen Taiga og græsområder på Kamtjatka dækker Kamtjatka, der er en halvø på stillehavssiden af det eurasiske kontinent, og øerne syd for Kamtjatka. Dermed er den en del af det palæarktiske biom nåleskov

Biodiversitet
Regionen ligger på et geologisk meget aktivt sted: Vulkanudbrud, jordskælv og tsunamier omformer hele tiden landskabet. Regionen er én af jordens mest naturskønne og uberørte egne. I en mosaik af plantesamfund med tundra og nåleskov som de mest almindelige finder man adskillige sjældne og endemiske planter. Det rige planteliv giver grundlag for et tilsvarende rigt dyreliv, og den særlige Kamtjatka-underart af Brun bjørn findes i stort antal med mange, meget store individer.

Dominerende planter
 Bævre-Asp (Populus tremula)
 Dahurisk Lærk (Larix dahurica)
 Kamtjatka-Birk (Betula ermanii)
 Kamtjatka-Lærk (Larix kamtschatica)
 Krybe-Fyr (Pinus pumila)
 Yesso-Gran (Picea jezoensis)

Dominerende dyr
 Kamtjatka-brunbjørn (Ursus arctos var. beringianus)
 Kamtjatka-murmeldyr (Marmota kamtschatica) 
 Ren (Rangifer tarandus) 
 Stellers havørn (Haliaeetus pelagicus) 
 Toppet Søpapegøje (Fratercula cirrhata)
 Zobel (Martes zebillina) 

Økoregion
Skove
Sibirien
Mike Melvill

Michael Winston "Mike" Melvill (født 11. november 1940 i Johannesburg, Sydafrika) er en af testpiloterne for SpaceShipOne, det eksperimentelle rumfly der er blevet udviklet af Scaled Composites. Melvill var pilot i SpaceShipOne på dets første flyvning forbi den officielle grænse for rummet, "SpaceShipOne flight 15P" den 21. juni 2004 og blev derved den første astronaut i et privatfinansieret rumfartøj. To timer efter landingen fik Melvill ved en ceremoni tildelt astronautvinger.

Mike Melvill stammer oprindeligt fra Durban, Sydafrika, men i 1970'erne flyttede han til USA fra England, og han er sidenhen blevet amerikansk statsborger.

Referencer

Eksterne henvisninger 

Astronauter fra USA
Andrijan Nikolajev

Andrijan Grigorjevitj Nikolajev (, ; født 5. september 1929 i Sjorsjely, Tjuvasjskaja ASSR, Sovjetunionen, død 3. juli 2004 i Tjeboksary, Rusland) var en sovjetisk kosmonaut.

Karriere 
 Kosmonaut 1960
 Rumflyvninger
 Vostok 3
 Sojuz 9
 Backup
 Vostok 2
 Sojuz 8
 Ophør som kosmonaut 26. januar 1982.

Nikolajev var den tredje sovjetiske kosmonaut i rummet. På begge rumflyvninger satte han rekord for ophold i rummet.

Den 3. november 1963 giftede han sig med Valentina Teresjkova, den første kvinde i rummet (se Vostok 6). De fik en datter, Elena Andrionova, før deres ægteskab brød sammen. De blev skilt i 1982.

Et månekrater, Nikolajev, er opkaldt efter ham.

Kosmonauter fra Sovjetunionen
Personer fra Republikken Tjuvasjien
Vostok 4

Vostok 4 blev opsendt dagen efter Vostok 3 og sammen gennemførte de den første bemandede parflyvning i rummet.

Højdepunkter 
De to rumskibe kom indenfor 5 kilometer fra hinanden, og de to kosmonauter talte sammen over radioen.

Rumflyvningen gik stort set efter planen, kabinetemperaturen faldt dog til 10 °C. Flyvningen blev afbrudt før tid, da jordkontrollen mente at have opfanget et kodeord fra Popovitsj, om at han ønskede at lande.

Besætning 
 Pavel Popovitsj

Reservepilot

 Vladimir Komarov

Kaldenavn 
Беркут (Berkut – "Gylden Ørn")

Tid og sted 
 Affyring: 12. august 1962 kl.08:02:33 UTC, Bajkonur-kosmodromen LC1, 45° 55' 00" N – 63° 20' 00" Ø
 Landing: 15. august 1962 kl.06:59 UTC, 48° 9' N, 71° 51' Ø
 Varighed: 2 dage 22 timer 56 minutter
 Antal kredsløb: 48

Nøgletal 
 Masse: 4.728 kg
 Perigeum: 159 km
 Apogeum: 211 km
 Banehældning: 65,0°
 Omløbstid 88,2 minutter

Efterskrift 
Kapslen er udstillet på NPO Zvezda Museet i Moskva, men den er ændret, så den ligner Voskhod 2 kapslen.

Vostok-programmet
Pavel Popovitj

Pavel Romanovitj Popovitj (Павел Романович Попович) (født 5. oktober 1930 i Uzyn, Ukrainsk SSR, død 29. september 2009 i Gurzuf, Krim, Ukraine  var en sovjetisk kosmonaut af ukrainsk oprindelse.

Karriere 
 Kosmonaut 1960
 Rumflyvninger
 Vostok 4
 Sojus 14
 Ophør som kosmonaut 1982.

Han skulle også have været sendt op med Sojus 2, men efter at Vladimir Komarov omkom i Sojus 1 blev det til en ubemandet mission.

Referencer 

Kosmonauter fra Sovjetunionen
Personer fra Ukraine
Afotiske zone

Den afotiske zone er de vanddybder (både i ferskvand og havvand), hvor der er for lidt lys til, at der kan foregå fotosyntese. Da det kun er de færreste steder i verdenshavene, hvor lyset når bunden, er størstedelen af havenes vandmængde golde. Alle fødekæder på åbent hav har deres grundlag i den planktonopbygning, der sker i de øverste vandlag.

Se også 
Bentiske zone
Fotiske zone
Pelagiske zone

Oceanografi
Pretoria

Pretoria er den administrative hovedstad i Sydafrika. Byen har ca. 2,9 millioner indbyggere og ligger 50 km nord for Johannesburg. Byen er ved at blive opslugt af Johannesburg, så Johannesburg og Pretoria til sidst bliver et sammenhængende byområde med ca. 20 millioner indbyggere.

Pretoria blev grundlagt af Marthinus Pretorius i 1855 og opkaldt efter hans far Andries Pretorius.
Butler W. Lampson

Butler W. Lampson (f. 1943 i Washington D.C.), amerikansk datalog og computerpioner. Lampson er kendt som skaberen af Alto, den første personlige computer og har været en central skikkelse i udviklingen af computeren, som vi kender den i dag.
Lampson er i dag ansat hos Microsoft.

Lampson var oprindelig fysiker, uddannet på Harvard University i 1964. Lampson fik herefter en Ph.d. i datalogi ved University of California, Berkeley i 1967. I 1960'erne var Lampson ansat på Project GENIE på Berkeley, hvor han sammen med bl.a. Peter Deutsch udviklede styresystem til SDS 940 og skabte grundlaget for Douglas Engelbarts On-Line System. 

I 1969 var Lampson sammen med andre deltagere i Project Genie med til at grundlægge Berkeley Computer Corporation med det mål at bygge små computere til forskningsverdenen og udvikle BCC 500 styresystemet.

Berkeley Computer Corporation var ikke nogen succes, men en række af firmaets medarbejdere, heriblandt Lampson, blev ansat af det nystartede Xerox PARC i 1971. Her udgav Lampson i 1972 et memo med title "Why Alto?. I 1973 stod Alto færdig, med mus, grafisk skærm til en hel side tekst, bitmap grafik, mm. Alto er prototypen på alle moderne personlige computere, skabt 11 år før det første Macintosh.

Alto blev centrum for udvikling af en hel række teknologier, herunder distribueret anvendelse af personlige computere (computere på den enkeltes skrivebord, et helt ukendt koncept i 1970'erne), laserprinteren, lokalnet (Ethernet), two-phase commit protokoller, en række operativsystemer (bl.a. AltoOS), programmeringssprog (bl.a. Cedar Mesa og Euclid), Bravo (det første moderne tekstbehandlingssystem, forgængeren til Microsoft Word), m.m. Lampson ydede centrale bidrag til denne udvikling.

I 1984 kom Lampson til Digital Equipment Corporation, hvor han bl.a. arbejdede med programmeringssprog og netværk.

I 1995 blev Lampson af Charles Simonyi (tidligere kollega ved Berkeley Computer Corporation og Xerox PARC) hentet til Microsoft, hvor han i dag er en central skikkelse i Microsofts forskningsafdeling.

Butler Lampson fik i 1992 ACMs Turing Award for sine bidrag til datalogien, specielt til udviklingen af den personlige computer. Han har taget mere end 20 patenter.

Ekstern henvisning 

 Butler Lampsons hjemmeside

Litteratur 
 B.W. Lampson & P. Deutsch: "An on-line editor", Communications of the ACM, december 1967.
 B.W. Lampson & R. Sproull: "An open operating system for a single-user machine", ACM Operating Systems Review, december 1979
 B.W. Lampson, C. Thacker, E. McCreight, R. Sproull, & D. Boggs: "Alto: A personal computer", i Computer Structures: Principles and Examples, 1981.

Dataloger fra USA
Ansatte ved Massachusetts Institute of Technology
Guatemala City

Ciudad de Guatemala (fulde navn: La Nueva Guatemala de la Asunción), er hovedstad og den største by i det mellemamerikanske land Guatemala.

Referencer 

Hovedstæder i Mellemamerika
Byer i Guatemala
Enterprise

Enterprise henviser til forskellige artikler:

Skibe 
 Enterprise (rumfærge) – første NASA-rumfærge
 USS Enterprise (CVN-65) – verdens første atomdrevne hangarskib
 Flying Enterprise – skib som sank d. 10. januar 1952, fører af fartøjet var dansk-amerikaneren kaptajn Kurt Carlsen

Stednavne

USA 
 Enterprise, Alabama
 Enterprise, Amador County, Californien
 Enterprise, Butte County, Californien
 Enterprise, Lake County, Californien
 Enterprise, Shasta County, Californien
 Enterprise, Florida
 Enterprise, Indiana
 Enterprise, Kansas
 Enterprise, Minnesota
 Enterprise, Mississippi
 Enterprise, Linn County, Missouri
 Enterprise, McDonald County, Missouri
 Enterprise, Shelby County, Missouri
 Enterprise, Nevada
 Enterprise, Preble County, Ohio
 Enterprise, Hocking County, Ohio
 Enterprise, Preble County, Ohio
 Enterprise, Oregon
 Enterprise, Utah
 Enterprise, Morgan County, Utah
 Enterprise, Wirt County, West Virginia
 Enterprise, Wisconsin

Canada 
 Enterprise, Northwest Territories

Guyana 
 Enterprise, Guyana

Andet 
 Enterprise (Star Trek) – navnet på flere fiktive rumskibe i Star Trek
 Enterprise (togforbindelse) - togforbindelse i Irland

Se også 
 Entreprise
Montevideo

Montevideo er Uruguays hovedstad med  indbyggere. Byen er Uruguays største og samtidig den vigtigste havneby, og hele 80 % af landets eksport udgår herfra.

Referencer

Ekstern henvisning

Se også 
 VM i fodbold 1930 (Estadio Centenario)
 Montevideo-konventionen (26. december 1933).

Havnebyer
Santiago de Chile

Santiago de Chile er Chiles hovedstad. Byen har  indbyggere og storbyområdet er knap 7,5 millioner indbyggere, hvilket svarer til 46 % af Chiles befolkning.

Den positive økonomiske udvikling i Chile siden Augusto Pinochets fald er primært foregået i Santiago, der er blandt de rigeste byer i Latinamerika. I perioden 1992-2007 blev der opført byggeri på mere end 40 mio. etagemeter.

Historie 
Santiago blev grundlagt af Pedro de Valdivia den 12. februar  og fik navnet Santiago de Nueva Extremadura. Valdivia valgte stedet på grund af det behagelige klima og fordi byen let kunne forsvares.

Klima 
Santiago har et mildt middelhavsklima med en relativt varm sommer, hvor temperaturen kan stige til 35 °C. Vintrene er fugtige med typiske dagstemperaturer på mellem 2 °C og 15 °C. Gennomsnitlig nedbør er 360 mm per år.

Transport 
Den offentlige transport i Santiago er domineret af dels Metro de Santiago, der har ca. 2,5 mio. daglige passagerer, dels af bussystemet Transantiago der blev introduceret i 2007.

Referencer

Eksterne henvisninger
Bogotá

Bogotá (Bogotá, D.C. er det officielle navn, hvor D.C. står for "Distrito Capital", der betyder "hovedstadsdistriktet". Byen kaldes også Santa Fe de Bogotá), er Colombias hovedstad, samt den arealmæssigt og befolkningsmæssigt største by i landet med  indbyggere.  Byen ligger i 2.640 meters højde over havoverfladen og er dermed den tredjehøjest beliggende hovedstad i verden.

Byen rummer bl.a. El Museo del Oro, der har en af verdens største samlinger af guldgenstande.

Historie 
Navnet kommer fra ordet  Bacata i chibcha-sproget. Bogotásletten var befolket af muiscanfolket, før spanierne grundlagde byen i 1538. Byens spanske navn var Santa Fe (hellig tro). Da der findes flere Santa Fe i USA, kaldes byen "den Bogota", (i Bogota), efter sletterne.

I 1550 blev byen grundlagt af den spanske kolonimagt, og det nuværende Santa Fe blev hovedstad i Ny Granada.

I 1810 startede et oprør mod den spanske kolonimagt. Santa Fe blev hovedstad i republikken Ny Granada og senere til republikken Colombia (Storcolombia). Santa Fe blev omdøbt til Bogotá.

I 1948 blev byen ramt af nok de værste optøjer i Latinamerikas historie. Store dele af byen blev hærget af vrede menneskemængder efter mordet på den populære politiker Jorge Eliécer Gaitan. Et eksempel på de enorme sociale problemer, som også senere har påvirket Bogota.

Referencer 

Etableret i 1538
Asunción

Asunción er Paraguays hovedstad. Byen er kulturcenter og hovedhavn for Paraguay. Byen ligger ved Río Paraguay og har  indbyggere.

Historie 
Asunción er en af de ældste byer i Sydamerika. Den blev grundlagt 15. august 1537 under navnet Nuestra Señora de la Asunción. I 1732 foregik der et oprør i byen, ledet af José de Antequera y Castro, som var en af de første oprørere imod det spanske kolonistyre. Efter Tripelalliancekrigen (1860-70) blev Asunción erobret af brasilianske tropper frem til 1876.

Asuncion (af ) betyder "optagelse", nemlig Jomfru Marias optagelse i himmelen.

Referencer 

Etableret i 1537
Caracas

Caracas er Venezuelas hovedstad og største by med ca. 4,6 millioner indbyggere. Byen er placeret i den nordligste part af landet nær det caribiske hav, beliggende i en bjergdal. Det meste af byen ligger derfor i en højde af 760 til 910 meter over havets overflade.

Byen har blandt andet en ret veludviklet undergrundsbane, indviet i 1983, og landets største lufthavn.

Historie 
Caracas blev grundlagt i 1567 under navnet Santiago de León de Caracas af den spanske opdagelsesrejsende Diego de Losada. Tidligere, i 1562, havde en spansk kolonist forsøgt at etablere byen, men var hurtigt blevet udstødt af de lokale stammer, der på det tidspunkt befolkede området.

Et jordskælv den 26. marts 1812 ødelagde byen.

Med den øgede udvinding af olie i første halvdel af det 20. århundrede, voksede byen frem som et økonomisk center.

Eksterne henvisninger 

 
Etableret i 1567
Føderale distrikter
Georgetown (Guyana)

Georgetown er Guyanas hovedstad og landets største by med  indbyggere. Byen ligger ud til Atlanterhavet ved udmundingen af floden Demerara og har øgenavnet "Karibiens haveby". Byen tjene primært som administrativt og finansielt centrum for landet.

Referencer
Vostok 5

Vostok 5 var den længste Vostok-flyvning, og samtidig en parflyvning sammen med Vostok 6.

Højdepunkter 
Det var oprindeligt planen at Vostok 5 skulle være forblevet i rummet i en hel uge, men detaljerne i flyveplanen blev hele tiden ændret på grund af soludbrud. Efter fem dage blev Vostok 5 beordret til at lande.

Et problem med affaldssystemet gjorde betingelserne "ubehagelige". Det eneste andet problem var at servicemodulet ikke løsnede sig fuldstændigt under starten af landingsfasen.

Besætning 

 Valery Bykovskij

Reservepilot

 Boris Volynov

Kaldenavn 
Ястреб (Jastreb – "Høg")

Tid og sted 
 Affyring: 14. juni 1963 kl.11:58:58 UTC, Bajkonur-kosmodromen LC1, 45° 55' 00" N – 63° 20' 00" Ø
 Landing: 19. juni 1963 kl.11:06 UTC, 53° 24' N, 68° 37' Ø
 Varighed: 4 dage 23 timer 7 minutter
 Antal kredsløb: 82

Nøgletal 
 Masse: 4.720 kg
 Perigeum: 130 km
 Apogeum: 131 km
 Banehældning: 64,9°
 Omløbstid 87,1 minutter

Efterskrift 
Kapslen kan ses på Tsiolkovsky Museet i Kaluga.

Vostok-programmet